section_heading: Radnja
paragraph_text: Nakon što joj je John Locke (Terry O'Quinn) zabio nož u leđa u prethodnoj epizodi, Naomi koristi svoj satelitski telefon kako bi stupila u kontakt s Georgeom Minkowskim (Fisher Stevens) na brodu. Prije nego što umre, ona mu govori da se nesretno ozlijedila i da pozdravi njezinu sestru. U međuvremenu, Hurley pronalazi Jacobovu kolibu. Gleda kroz prozor i vidi neidentificiranog muškarca u stolici za ljuljanje, prije nego jedna druga osoba priđe prozoru, a vidimo joj samo lijevo oko. Hurley bježi i ponovno pronalazi kolibu - ovaj put na drugoj lokaciji. Zatvara oči, a nakon što ih ponovno otvori uvjeri se da je koliba nestala. Umjesto kolibe pojavljuje se Locke.